Havstrømkraft

Havstrømkraft er den økonomiske utnyttingen av den kinetiske energien i havstrømmene i verdenshavene. Et havstrømkraftverk vil kunne utnytte bevegelsesenergien i vannmassene, som er svært stabile og forutsigbare. Selv om havstrømmene ikke utnyttes kommersielt til energiproduksjon ennå, antas det at de har meget stort potensial. Eksempelvis er 
energien i Golfstrømmen om lag 21.000 ganger større enn energien i Niagarafallene. 

Havstrømenergi atskiller seg fra tidevannsenergi ved å være helt jevn gjennom døgnet, månefasene, og årstidene. Potensialet for kraftproduksjon i Floridastredet, hvor Golfstrømmer forlater Karibia og går over i Atlanterhavet, er overflatehastigheten 7,4 km/t, og kraftpotensialet er 1 kW per m².Ocean Current Energy Potential on the U.S. Outer Continental Shelf  – USAs Innenriksdepartement.

Forsøkskraftverk
I mai 2003 ble det installert en tidsvanns- og havstrømturbin kalt Seaflow ved byen Lynmouth i Devon i Storbritannia, med en effekt på 300 kW.SeaGen  – fra Marine Current Turbines Ltd.
Anlegget har turbiner for utnytting av dyphavsstrømmer, men tjener først og fremst som prototyp tidevannskraftverk. Det gjøres også forsøk i Sør-Korea. En del av forskningen går ut på å lede havvann gjennom innsnevrede installasjoner og utnytte Venturieffekten. Hovedutfordringen er å gjøre utnyttingen økonomisk lønnsom. Det er også knyttet bekymring til større anleggs effekt på marin flora.

Referanser

Eksterne lenker
 SeaGen prosjektside.
 Maelstrøm Project.

Kategori:Havenergi